kardosdrur/scandi-wiki huggingface dataset:
Århus Købstadskommune

Århus Købstadskommune var en købstadskommune i Århus Amt mellem 1869 til 1970. Ved kommunalreformen i 1970 blev kommunen lagt sammen med nabokommunerne til Aarhus Kommune.

Politik

Mandatfordeling 1921–1966

Borgmestre 
 1919 – 1932 Jakob Jensen, Socialdemokraterne
 1933 – 1941 Hans Peder Christensen, Socialdemokraterne
 1942 – 1945 Einar Stecher Christensen, Socialdemokraterne
 1945 – 1958 Sv. Unmack Larsen, Socialdemokraterne
 1958 – 1971 Bernhardt Jensen, Socialdemokraterne

Referencer 

Kommuner i Århus Amt (før 1970)
Købstadskommune
Kommuner ophørt i 1970
Købstadskommuner
Samtgemeinde Lindhorst

Samtgemeinde Lindhorst er en Samtgemeinde med fire kommuner i den nordlige/centrale del af af Landkreis Schaumburg, i den nordlige del af den tyske delstat Niedersachsen. Samtgemeindens administration ligger i byen Lindhorst

Geografie 
Samtgemeinde Lindhorst nordøst for landkreisens administrationsby Stadthagen og vest for Bad Nenndorf, mellem Bückeberg mod syd og Mittellandkanal og byen Sachsenhagen mod nord.

Højeste punkt ligger ved Beckedorf med 150 moh., og det laveste er ved Mittellandkanal med 50 moh.

Inddeling 
Samtgemeinde Lindhorst består af fire kommuner:
 Beckedorf med bebyggelsen Schacht Beckedorf og en del af Eichenbruch
 Heuerßen med landsbyen Kobbensen og en del af Eichenbruch
 Lindhorst med landsbyerne Ottensen og Schöttlingen og en del af Eichenbruch
 Lüdersfeld med landsbyen Vornhagen og bebyggelsen Vornhagen.

Trafik 
Lindhorst har en station på jernbanelinjen Hannover–Minden og har timedrift som en del af S-Bahn Hannover.

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Axel Herrlin

Per Axel Samuel Herrlin (født 30. marts 1870 i Östra Vemmenhög i Skåne, død 10. oktober 1937) var en svensk filosof og psykolog.

Kilder 
 

Filosoffer fra Sverige
Psykologer fra Sverige
Professorer fra Sverige
Ansatte ved Göteborgs Universitet
Ansatte ved Lunds Universitet
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Svenskere i 1900-tallet
Personer fra Skåne
Stinus Nielsen

Stinus Nielsen (5. november 1902 - 14. september 1997) var en dansk skoleforstander og formand for Danmarks Lærerforening 1956-72. Far til Arne og Erik Stinus. Det var ved Nielsens arbejde, at Danmarks Lærerforening i 1950'erne og 60'erne opnåede en stor indflydelse på demokratiseringen af folkeskolen, hvilket tillægges Stinus Nielsens person som forhandler.

I 1992 blev Stinus-prisen opkaldt efter Stinus Nielsen, denne gives hvert år på Danmarks Lærerforenings kongres til en person, som har bidraget med udvikling af folkeskolen. I 1997 udkom hans erindringsbog Mit liv i skolen, og samme år gik han bort, 94 år gammel.

Reference

Eksterne henvisninger 
 

Formænd for Danmarks Lærerforening
Skolefolk fra Danmark
Georg Herrmann

Georg Herrmann (født 10. november 1871 i Braunschweig, død 16. februar 1963 i Karlslunde Strand i Danmark) var en tysk sangpædagog.

Kilder 

 

Musikpædagoger
Pædagoger fra Tyskland
Tyskere i 1800-tallet
Tyskere i 1900-tallet
Personer fra Braunschweig
Algot Lange

Algot Lange (født 17. april 1850 i Kalmar, død 13. marts 1904 i Paris) var en svensk operasanger. I 1876 ægtede han Ina Forstén.
 
Lange blev student i Uppsala 1869 og begyndte at studere jura, men afbrød sine studier for at lade sin barytonstemme uddanne og blev 1872 engageret ved den svenske opera i Helsinki. 1877—78 studerede han sang i Paris hos Bussini og ved konservatoriet og debuterede 1878 på Stora teatern i Stockholm som Bellamy i Villars Dragoner og Lothario i Mignon. I 1884 blev han, efter at han under den svenske operas besøg i København havde vakt stor opmærksomhed, særlig som toreadoren i Carmen, engageret her ved operaen og debuterede 2. september 1884 som Don Juan. Hans i sanglig og dramatisk henseende fremstilling skaffede ham straks en position, der yderligere befæstedes ved hans karakterfulde udførelse af Mefistofeles, både i Boitos og Gounods operaer, af greven i Figaros Bryllup, Daland i Den flyvende hollænder, Wotan i Valkyrien, Don Bazile i Barberen og mange flere.

I 1895 opgav han sin sceniske virksomhed for udelukkende at hengive sig til lærergerningen, først i København, senere i Stockholm. Allerede 1887 havde nemlig Lange, der følte sig utilfreds med resultatet af sin virksomhed, nærmest fordi han tvivlede på den rette kunstneriske anvendelse af sine naturlige stemmemidler, genoptaget sine sangstudier først hos Garss i Bremen, senere hos Tørsleff og Armin i Leipzig, og de derved indvundne resultater, der stod i stærk modstrid med de af ham tidligere anvendte metoder, har han nedlagt i en lille bog Om Sang (1898). Ved siden af sin sceniske virksomhed var Lange en hyppig og skattet gæst i koncertsalen, hvor hans bløde, indsmigrende stemme, hans intelligente og udpenslede foredrag kom bedre til sin ret end på den store scene med tilhørende orkester, og her havde han dannet sin egen specialitet ved foredraget af Schumannske romancer og gamle franske sange.

Kilder 

 

Operasangere fra Sverige
Svenskere i 1800-tallet
Personer fra Kalmar
Kvalifikation til Superisligaen 2002-03

Kvalifikationen til SuperBest Ligaen 2002-03 var en turnering, hvor fire hold spillede om to ledige pladser i SuperBest Ligaen 2002-03. Turneringen blev spillet i perioden 3. - 20. marts 2002, og den havde deltagelse af de to hold fra Sanistål Ligaen 2001-02, der ikke kvalificerede sig til DM-kvartfinalerne, Esbjerg Pirates og Aalborg IK, og de to bedste oprykningsberettigede hold fra 1. division i ishockey 2001-02, IC Gentofte og Gladsaxe SF.

Resultatet blev, at Esbjerg Pirates og Aalborg IK sikrede sig endnu en sæson i ligaen.

Resultater 

De fire hold spillede en dobbeltturnering alle-mod-alle, hvilket gav seks kampe til hvert hold.

Kilder / eksterne henvisninger 
 PassionHockey - Championnat du Danemark 2001/02

Noter 

Ishockey i 2002
Superisligaen
Axel Lange

Axel Lange (4. december 1871–13. februar 1941) var en dansk hortonom, søn af Johan Lange.

Lange tog havebrugseksamen 1893 og gennemgik videre uddannelse i udlandet, særlig i botaniske haver. Fra november 1902 var han gartner ved universitetets botaniske have i København, hvor han udførte forskellige forbedringer, især med hensyn til stenpartierne og disses plantebestand. Sammen med Svend Bruun redigerede Lange Danmarks Havebrug og Gartneri til Aar 1919 (1920) og skrev deri om havebruget i 16., 17. og 18. århundrede, botaniske haver og havebrugslitteraturen. Han har også skrevet om stenhøjsplanter, vandplanter, hængeplanter og moseplanter. 

Axel Lange fik i 1943 en Begonia opkaldt efter sig.

Bibliografi
 Axel Lange, Stenhøjsplanternes kultur, i Vand- og Stenhøjsplanter, en vejledning for havevenner, Brandt (redaktör), Steen Hasselbalch Forlag, København, 1917.
 Axel Lange, Haengeplanter, P. Hansens bogtrykkeri, København, 1917.
 Axel Lange, Udvalg af vand- og moseplanter, i Vand- og Stenhøjsplanter, en vejledning for havevenner, Brandt (redaktör), Steen Hasselbalch Forlag, København, 1917.
 Axel Lange, Udvalg af stenhøjsplanter, i Vand- og Stenhøjsplanter, en vejledning for havevenner, Brandt (redaktör), Steen Hasselbalch Forlag, København, 1917.
 Svend Bruun, Axel Lange, Danmarks Havebrug og Gartneri til Aar 1919: Udviklingen gennem Tiderne, Gyldendalske Boghandel, København, 1920.
 Axel Lange, Sven Pedersen, Danske Havebrugskandidater 1865-1931, Foreningen af danske Havebrugskandidater, 1931.

Kilder 
 

Gartnere fra Danmark
Ansatte ved Københavns Universitet
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Mariehjemmene

Mariehjemmene er en række (p.t. 20) plejehjem og botilbud, samlet under paraplyorganisationen Fonden Mariehjemmene.

Fonden er en privat, uafhængig, non-profit organisation, og samarbejder med regioner og kommuner om at tilbyde plejehjem til ældre og botilbud til mennesker med særlige behov.

Fonden Mariehjemmene blev grundlagt af sygeplejerske Rose Marie Rørdam Holm i 1958. Grundtanken bag Mariehjemmene var - og er stadigvæk - at Mariehjemmene skal være små hjem med mindst muligt institutionspræg, hvor beboerne kan leve i et trygt og nært miljø.

De enkelte Mariehjem er selvejende institutioner med egen ledelse og bestyrelse.

Mariehjemmene

Plejehjem  
Ellen Mariehjemmet (Gilleleje)
Else Mariehjemmet (Humlebæk)
Meta Mariehjemmet (Gadbjerg)
Louise Mariehjemmet (Brønshøj)
Dorthe Mariehjemmet (Rødovre)
Liselund Friplejeboliger (Vodskov)
Ella Mariehjemmet (Nørresundby)

Botilbud og andet 
Bofællesskabet Rose Marie (Hellerup)
Bofællesskabet Kirsten Marie (Kgs. Lyngby)
Bostedet Caroline Marie (København K)
Pensionatet Mette Marie (Vanløse)
Botilbuddet Åse Marie (Bjæverskov)
Bofællesskabet Birthe Marie (Høje-Taastrup)
Bofællesskaberne Inge og Sofie Marie (Ringsted)
Hanne Mariehjemmet (Roskilde)
Boenheden Line Marie (Slangerup)
Bo- og rehabiliteringstilbuddet Selma Marie (Hørsholm)
Bofællesskabet Lykke Marie (Slangerup)
Bofællesskabet Cecilie Marie (Hvalsø)

Eksterne links 
Fonden Mariehjemmene
Mariehjemmenes historie

Plejeinstitutioner i Danmark
1. division i ishockey 2001-02

1. division i ishockey 2001-02 var den næstbedste række i dansk ishockey i sæsonen 2001-02.

De to bedste oprykningsberettigede hold, IC Gentofte og Gladsaxe SF, kvalificerede sig til Kvalifikation til Superisligaen 2002-03, hvor holdet sammen med de to dårligste hold fra Sanistål Ligaen spillede om to ledige pladser i SuperBest Ligaen 2002-03.

Resultater og stillinger 

Tolv hold spillede en dobbeltturnering alle-mod-alle.

Kilder / eksterne henvisninger 
 PassionHockey - Championnat du Danemark 2001/02

Noter 

2001-02
Ishockey i 2001
Ishockey i 2002
Bambusmassage

Bambusmassage er en form for massage, hvor terapeuten anvender hule bambuspinde som erstatning for sine hænder. Dette giver en dybdegående og fast massage. Bambuspindene holdes i terapeutens hænder og "rulles" hen over musklerne. 

Massageformen er forholdsvis ny i Vesten, men er kendt og flittigt brugt i flere hundrede år i Østen. Den er formodentlig udviklet et sted i Sydøstasien hvor de fleste arter af bambus er naturligt hjemmehørende. 

Effekten af bambusmassage er (som for andre typer massage), at den er med til at afspænde og løsne spændinger i kroppen. Den stimulerer derudover sanserne og giver en følelse af velvære.  Den virker vævsopstrammende og stimulerende, hvorved den også kan forbedre hudtonen. 

Alternativ behandling
Jaroslav Aleksandrovitj Jevdokimov

Jaroslav Aleksandrovitj Jevdokimov ( ; ,  ;   ; født 22. november 1946 i Grod Rivne, Ukrainske SSR) er en postsovjetisk ukrainsk, hviderussisk og russisk barytonsanger.

Diskografi 
 1988 - Alle går i opfyldelse
 1994 - Må ikke rive skjorten (CD)
 2002 - Dreamer (CD)
 2002 - Kiss din hånd (CD)
 2006 - For sin hvide flod (CD)
 2008 - Jaroslav Jevdokimov og duoen "Sladka Jagoda" (CD)
 2012 - Retur til Fall (CD)

Honorære titler 
 1980 — Hædret kunstner Hviderusland
 1987 — Folkets kunstner Hviderusland
 2006 — Hædret kunstner Russiske Føderation

Kilder 
 Беларуская энцыклапедыя. Т. 6. – Мн., 1998.
 Энцыклапедыя літаратуры і мастацтва Беларусі. Т. 2. – Мн., 1985.
 Encykłapiedyja biełaruskaj papularnaj muzyki. Mińsk: Zmicier Kołas, 2008, s. 368. . (biał.)
 Evdokimov Jaroslav «Золотий Фонд української естради» 
 На Рівненщині посвідку на постійне проживання отримала мати Ярослава Євдокимова, Народного артиста Білорусії 
 http://www.oblgazeta.ru/culture/13950/ 
 http://vpu-24korec.narod.ru/vipuskniki.html 
 http://www.postkomsg.com/mil/belarus/198892/ 
 http://www.moskva.fm/artist/сладка_ягода_и_ярослав_евдокимов

Referencer 

Portal:Musik

Sangere fra Sovjetunionen
Sangere fra Rusland
Sangere fra Ukraine
Beckedorf

Beckedorf er en by og kommune i det nordvestlige Tyskland med godt 1.400 indbyggere (2013), beliggende i den østlige del af Samtgemeinde Lindhorst i den nordlige del af Landkreis Schaumburg. Denne landkreis ligger i delstaten Niedersachsen.

Geografi 
Beckedorf er beliggende ved nordenden af Bückeberg, ved Bundesstraße 65 mellem Stadthagen og Bad Nenndorf. I nordenden af kommunen krydses den af jernbanen mellem Hannover og Ruhrområdet.

Nabokommuner 
Beckedorf grænser (med uret fra nordøst) op til byerne Bad Nenndorf og Rodenberg, kommunen Apelern, byen Stadthagen samt kommunerne Heuerßen og Lindhorst.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Gideonskolen

Gideonskolen er en kristen privatskole på Vestegnen i København, som blandt andet bruger ACE (Accelerated Christian Education) systemet.

Skolen blev oprettet i 1997. Skolen blev ledet af Ib Mogens Johansen indtil 31. december 2014, hvorefter Henrik Due Jensen overtog stillingen som skoleleder. Skolen har omkring 170 elever og ingen parallelklasser. De har nogle af de bedste lærer i Danmark 

Skolen skal bliver renoveret i 2021, og for der med mere plads.

Eksterne henvisninger 
Officiel hjemmeside

Se også 
Foreningen af Kristne Friskoler

Friskoler i Danmark
Vallensbæk
Utterslev (København)

Utterslev er et kvarter i Storkøbenhavn.

1950'erne og 1960'erne. Kvarteret et udpræget arbejder- og funktionærkvarter. De lidt bedre stillede boede i villaer i området omkring Rådvadsvej og Støvnæs Alle, men også Dortheavej mod Torvet.
De fleste boede dog i etagebyggeri, typisk 3-4 etager med mindre 2-3-værelseslejligheder.
Omdrejningspunktet var Utterslev Torv, hvor der var alle nødvendige butikker og et par kroer, Ny Kro og Jægerkroen, samt Utterslev Kirke.
Gadekæret på torvet fungerede som rekreativt område og legeplads for børnene, ikke mindst om vinteren. Lidt længere ude ad Horsebakken lå Utterslev Skole med 5 klassetrin. Herefter blev eleverne flyttet til Bispebjerg Skole eller søgte mod Bellahøj Skole og Frederikssundsvejens Skole. Det var muligt, at tage realeksamen på Bispebjerg Skole, og herefter kunne man gå på Efterslægtens Gymnasium på Efterslægtvej ved Torvet. På Efterslægten var der tandklinik for eleverne og for eleverne på Utterslev skole.
I kvarteret lå der en del småværksteder og fabrikker. På Skoleholdervej lå de røde træhuse (svenskehusene), hvor der i dag ligger Ny Utterslev Skole. I Barakkerne, som de blev kaldt, boede hovedsageligt mindre bemidlede børnerige familier, men også familier med råd til bilferier m.m. På Utterslevvej ved Hareskovvej lå der gule træhuse. På bagsiden mod nord ved bl.a. Rådvadsvej ligger hele det rekreative område med boldbaner og Utterslev Mose. Mosen og Bispebjerg Kirkegård fungerede både som rekreativt område og "legeplads".
Underholdningen bestod bl.a. af de tre biografer Bella Bio, Bispebjerg Bio og Nora Bio samt bibliotek på Brønshøj Torv og Svanevej og Bellahøj-Badet med tilknyttet sportshal. Brønshøj Boldklub var der, man spillede fodbold på Rådvadsvej. Ungdomsklubber var der også. Boligselskabet FSB havde flere ungdomsklubber i kvarteret.
Bernhardts pølsevogn på Torvet var også et mødested.
Lige ud foran Jægerkroen på Utterslevvej holdt bus 168, som kørte til Lyngby og Dyrehavsbakken.
På Dortheavej boede en kirketjener, som havde indrettet sin kælder som søndagsskole, hvor der blev vist film med Chaplin, Buster Keaton, Gøg og Gokke m.fl. Men først skulle der bedes fadervor...
På Skoleholdervej lige ved Torvet lå et træhus, hvor en spejderbevægelse holdt til.
Utterslev Torv 1950'erne

Kvarterer i Brønshøj-Husum
Fliget vejbred

Fliget vejbred (Plantago coronopus) er en én- eller toårig plante i vejbred-familien. Bladene er fjersnitdelte eller fligede og gråligt dunhårede. Planten varierer meget i størrelse, men det opstigende blomsterskaft bliver normalt højst 15 centimeter. Det grønlige aks er 1-4 centimeter langt med bleggule støvknapper. Fliget vejbred er udbredt langs kysterne af Europa, Nordafrika og Vestasien samt findes indslæbt til Nordamerika og New Zealand.

I Danmark er arten temmelig almindelig ved kyster på skrænter, strandoverdrev og strandvolde. Den blomstrer i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Vejbred
Jannick Nytoft

Jannick Nytoft (født 31. juli 1972 i Brande) ) var indtil september 2022 direktør for erhvervsorganisationen HORESTA, der repræsenterer ca. 2.000 virksomheder i hotel-, restaurant- og turisterhvervet. Jannick Nytoft tiltrådte stillingen den 1. januar 2022. 

Han er uddannet cand.scient.pol. fra Københavns Universitet og har siden taget en journalistisk uddannelse. Jannick Nytoft er forhenværende adm. direktør i EjendomDanmark. og tidligere har han været adm. direktør i DVCA - Danish Venture Capital and Private Equity Association – brancheorganisationen for venture- og kapitalfonde samt business angels i Danmark. Hans CV tæller også stillinger som politisk chef i PenSam, kommunikationschef i DI – Plastindustrien samt partner i en konsulentvirksomhed.

Politisk karriere 
Politik har spillet en vigtig rolle i Jannick Nytofts liv, og han var i de formative år aktiv i Venstres Ungdom..
Som 21-årig opnåede han i 1997 valg til Albertslund Kommunalbestyrelse. Han tjente som viceborgmester for Venstre i kommunen fra 2001 til 2006, hvor han forlod embedet til fordel for en karriere i det private erhvervsliv.

Det private erhvervsliv 
I 2009 blev Jannick Nytoft adm. direktør i DVCA. Blandt andet var han en del af kampen imod den såkaldte iværksætterskat, som blev indført i forbindelse med skattereformen i 2009 under stor protest fra investorerne, men siden igen for størstedelens vedkommende afskaffet under Regeringerne Helle Thorning-Schmidt I & II (2011-2015).

I anledning af Jannick Nytofts jobskifte til Ejendomsforeningen Danmark i 2017 udtrykte Ole Steen Andersen, bestyrelsesformand i DVCA, en ”meget stor anerkendelse” til Jannick Nytoft for udviklingen af DVCA til en brancheforening man lytter til både politisk og i medierne.

Kilder 

Viceborgmestre fra Danmark
Direktører fra Danmark
Roxy Bio

Roxy Bio eller Roxy Teatret var en biograf, der lå på Godthåbsvej 14 på Frederiksberg. Den blev etableret i 1928 og afløste det gamle Napoli Teater. Roxy blev den første biograf i Danmark der viste talefilm 2. juledag 1929. Biografen lukkede i 1977, og er i dag ombygget til supermarked, hvor det er en del af Netto-kæden.

Eksterne henvisninger 
 Biografmuseet: Roxy Bio, Frederiksberg 

Biografer i Danmark
Etableret i 1928
Ophørt i 1977
Bygninger, konstruktioner og anlæg på Frederiksberg
Glat ærenpris

Glat ærenpris (Veronica serpyllifolia) er en flerårig, 5-25 centimeter høj plante i vejbred-familien. Stænglen er nedliggende og rodslående med opstigende blomstrende grene. Hele planten er glat. Bladene er ægformede og helrandede eller svagt takkede. Blomsterne sidder i en åben, endestillet klase, er hvide med blå årer og kronen måler 4-7 millimeter i tværsnit. Glat ærenpris er hjemmehørende i den Gamle Verdens tempererede område, men er spredt ved menneskets hjælp til Nord- og Sydamerika samt Sydafrika.

I Danmark er arten almindelig på kulturpåvirket bund, f.eks. enge, græsmarker eller græsplæner. Den blomstrer i maj til juli.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Ærenpris
Genealogy

Genealogy er en armensk musikgruppe, der skal repræsentere Armenien i Eurovision Song Contest 2015 i Wien med nummeret "Face the Shadow".

Biografi 
Genealogy er sammensat af seks sangere med armensk baggrund fra forskellige lande: Essaï Altounian fra Frankrig, Tamar Kaprelian fra New York City, Stephanie Topalian fra Japan (født i Los Angeles), Vahe Tilbian fra Etiopien, Mary-Jean O’Doherty Vasmatzian fra Australien samt Inga Arshakyan fra Armenien. Inga Arshakyan har tidligere repræsenteret Armenien i Eurovision Song Contest 2009 som en del af duoen Inga & Anush med nummeret "Jan jan".

Eurovision Song Contest 2015 
Genealogy blev udvalgt internt af tv-stationen AMPTV til at repræsentere Armenien ved Eurovision Song Contest 2015, og de blev offentliggjort som årets armenske repræsentanter den 11. februar 2015. Titlen på deres sang var på dette tidspunkt "Don't Deny", men tv-stationen valgte senere at ændre den til "Face the Shadow" for at undgå politiske hentydninger.

Noter 

Armeniens Eurovision Song Contest-deltagere
Deltagere ved Eurovision Song Contest 2015
Musikgrupper fra Armenien
Musikgrupper fra 2015
Arkeologisk museum (Stavanger)

Arkeologisk museum ved Universitetet i Stavanger  (AM eller AmS) er fra 1. januar 2009 en del af Universitetet i Stavanger.
er en del af Universitetet i Stavanger og arbejder med Rogalands historie fra de første menneskene kom til området  til slutningen af middelalderen. Museet ligger i Våland. Jernaldergården i Ullandhaug lige ved Universitetet i Stavanger er også en del af museet.

Museets samlinger indeholder over 12.000 fund fra Rogaland. Museet driver en omfattende publiceringsvirksomhed og har et eget forlag, AM forlag. Forlaget udgiver blandt andet tidsskriftet Frá haug ok heiðni, som udkommer fire nummer i året og distribueres til alle medlemmer af Rogaland arkeologiske forening.

Hver forår og sommer arrangerer museet arkæologiske undersøgelser i Rogaland. Den faste udstilling, Museoteket, giver en introduktion til Rogalands forhistorie gennem en tematisk præsentation af oldsager og andre fund. Museotekets arkiv er åbent for publikum med information ordnet efter fundsted.

Besøgstallet blev øget med 12,5 procent i 2007: Det steg fra 37.589 besøgende i 2006 til 44.538 i 2007.

Referencer

Eksterne henvisninger 
 arkeologiskmuseum.no

Museer i Stavanger
Historiske museer
Hjortetunge

Hjortetunge (Asplenium scolopendrium) er en bregne med urteagtige og dog stedsegrønne blade, der danner en grundstillet roset. Planten er ret sjælden som vildtvoksende i Danmark, men bliver dyrket som skyggeplante i haverne.

Kendetegn 
Hjortetunge er en flerårig, stedsegrøn staude med bladene siddende i en grundstillet roset. Hvert bladt er elliptisk med hel og bølget eller svagt tandet rand. Bladstilken er lang og delvist dækket af brunlige hår. Bladets overside er blank og mørkegrøn, mens undersiden er lysere og grågrøn. Da planten er en bregne, har den ingen blomstring. I stedet dannes der i løbet af sommeren en stort antal sporehuse på bladenes underside, hvor de forløber vinkelret fra randen og et stykke ind mod midterribben. I begyndelsen er de lysegrønne, men ved modningen bliver de chokoladebrune.

Rodsystemet består ef en knudeformet stængelknold, hvorfra hovedroden og de mange, fine siderødder udgår.

Planten når en højde på ca. 30 cm, mens bladrosetten bliver ca. 35 cm i diameter

Hjemsted 

Hjortetunge er naturligt udbredt i Makaronesien, Nordafrika, Mellemøsten, Kaukasus, Russisk Fjernøsten, Kina, Japan, Korea, Nordamerika og næsten hele Europa. I Danmark er arten sjælden og opført på Rødlisten fra 1997. Dvs. at den er fredet og hverken må opgraves eller indsamles. Ifølge Naturstyrelsen findes den nu kun på tre steder: Det er 2 steder i Vestjylland og et på Tunø i Kattegat. Arten er knyttet til skyggede voksesteder med en vedvarende fugtig jord, som er kalkholdig. Ved den vestlige udkant af Dartmoorheden findes en smal og dyb kløft, Lydford Gorge. Her er der konstant fugtigt og samtidig også en høj luftfugtighed, og her findes arten i mængder sammen med bl.a. Almindelig Ask, Almindelig Bingelurt, Almindelig Engelsød, Almindelig Hassel, Almindelig Hvidtjørn, Hvid Anemone, Kambregne, Rams-Løg, Skov-Jordbær, Stilk-Eg og Stor Frytle

Variant 
Asplenium scolopendrium var. americanum er en sjælden og fredet amerikansk variant af Hjortetunge. De ydre kendetegn er kun ganske lidt forskellige, men de nordamerikanske populationer er tetraploide, mens populationerne i Eurasien er diploide.

Galleri

Kilder og henvisninger 

 

Skovbundsplanter
Stedsegrønne
Haveplanter
Radeløv-familien